מירה בן-ארי (אלחוטנית)

מירה בן-ארי (נולדה בשם מרים גלסשייב, 9 בינואר 1926 – 7 ביוני 1948) הייתה אלחוטנית במלחמת העצמאות שנמנתה עם הנצורים בקיבוץ ניצנים. היא התנדבה להישאר בקיבוץ גם לאחר "מבצע תינוק", שבמהלכו פונו בעלה ובנה.

== ביוגרפיה ==
מירה בן-ארי נולדה בשנת 1926 בברלין, בת למרגרט ותיאודור (איזידור), שהיה דוקטור למשפטים, סופר ועיתונאי. בשנת 1933 עלתה עם משפחתה לארץ ישראל, ולמדה בגימנסיה "בן-יהודה" בתל אביב, שם הושפעה מהמורה לתנ"ך, ישראל שייב ובהשפעתו הצטרפה ללח"י. הוריה לא ראו זאת בעין יפה ושלחו אותה ליבנאל. שם הצטרפה לקבוצת "שורשים", יצאה לשנת הכשרה בקיבוץ, ונמנתה עם מקימי ניצנים. נישאה לאליקים, חבר הפלמ"ח, ובגיל 19 ילדה בן. יצאה לקורס אלחוטנים, ועסקה בקשר עם אוניות מעפילים. נמנתה עם מגיני ניצנים, ונשארה במקום גם לאחר פינוי הנשים והילדים.

בפתק, שאותו תחבה לכיס מעילו של בנה, כתבה לבעלה:

ב-7 ביוני 1948, שידרה מירה בן-ארי את העדכונים האחרונים אודות הקרב על ניצנים. בתום קרבות קשים החליט מפקד ניצנים אברהם שוורצשטיין לשאת ולתת עם המצרים על תנאי הכניעה. הוא שלח לעברם את אחד החיילים, שנשא מעל ראשו גופייה לבנה. אולם החייל נורה ונהרג במקום. שוורצשטיין נטל אפוא את הגופייה הלבנה, ויחד עם בן-ארי פסע לעבר קבוצת הקצינים המצרים. למפקד הכוח המצרי לא הייתה כוונה להיכנס למשא ומתן. הוא ירה בשוורצשטיין, והרגו. בתגובה לכך ירתה בן-ארי בראשו של הקצין המצרי. הקצינים המצרים הנדהמים הרגו גם אותה. לאחר שחרור ניצנים נאספו שלדי הנופלים ובתוכם גם של מירה בן-ארי ונקברו בקבר אחים בבית הקברות בניצנים הישנה.

== לאחר מותה ==
אנדרטה לזכרה של מירה בן ארי בצורת אם חובקת את בנה
בניצנים הישנה, נמצאת אנדרטה בנויה מסלע כורכר אשר הובא למקום מחוף הים הסמוך, ומסותת כקווי מתאר של דמות אם החובקת תינוק ועליו לוח הנצחה. האנדרטה הוקמה ביוזמת אלייקים בן ארי, בעלה, האבן הועמדה במקום בו נפלה.

==== תעודת הערכה – מירה בן ארי כסמל לגבורה ====
בטקס שהתקיים ב-21 בדצמבר 2022 הוענקה על-ידי הרמטכ"ל אביב כוכבי תעודות הערכה למשפחותיהן של מירה בן ארי והדסה לֶמפֶּל, שתי אלחוטאיות לוחמות שנהרגו במלחמת העצמאות, כאות הוקרה לגבורתן ולפועלן הייחודי במלחמת העצמאות.<ref></ref><ref></ref>

== דמותה בתרבות ==
בסוף 2021 יצא הסרט הישראלי "תמונת הניצחון" בבימויו של אבי נשר. הסרט מתאר את הקרב ונפילת קיבוץ ניצנים במלחמת העצמאות ותקופה שקדמה לו. בין הדמויות המרכזיות של הסרט נמצאת דמותה של מירה בן-ארי, אותה מגלמת ג'וי ריגר.

בשנת 2022, סודקות כיתה ח' מבית ספר "שי עגנון" בנתניה בנו במסגרת תחרות "סודקות ובונות" אתר על מירה בן ארי, אשר זכה במקום הארצי.

== גלריית תמונות ==
<gallery>
קובץ:מקום נפילתה של מירה בן ארי בניצנים.jpg|אנדרטה לזכרה של מירה בן ארי בצורת אם חובקת את בנה
קובץ:מכתב בכתב ידה של מירה בן- ארי.jpg|מכתב בכתב ידה של מירה בן-ארי
קובץ:שלט הסבר במקום נפילתה של מירה בן ארי בניצנים.jpg|שלט הסבר במקום מותה של מירה בן-ארי
</gallery>
==קישורים חיצוניים==

* 
* 
* [https://www.mapah.co.il/עין-תחת-עין-סיפורה-של-האלחוטנית-מקיבוץ/ עין תחת עין - סיפורה של מירה בן ארי אלחוטנית קיבוץ ניצנים]
* רוני בן-ארי, [http://irgun-jeckes.org/הילדה-מברלין-שהייתה-לגיבורת-מלחמת-העצ/ הילדה מברלין שהייתה לגיבורת מלחמת העצמאות], באתר של ארגון יוצאי מרכז אירופה
* 
* 
* [https://libbyandnoya.wixsite.com/mirabenari/home אתר על מירה בן ארי, שבנו סודקות כיתה ח' בשנת 2022]

== הערות שוליים ==

קטגוריה:ניצנים: אישים
קטגוריה:ישראליות ילידות גרמניה
קטגוריה:ישראלים ילידי גרמניה
קטגוריה:חללי צה"ל במלחמת העצמאות
קטגוריה:אישים הקבורים בקבר אחים
קטגוריה:ישראליות שנולדו ב-1926
קטגוריה:ישראלים שנולדו ב-1926
קטגוריה:ישראליות שנפטרו ב-1948
קטגוריה:ישראלים שנפטרו ב-1948
קטגוריה:חיילי חיל הקשר במלחמת העצמאות